gepˀkˀ vii
Vander aenspraken die de meyeˀ van loevenˀ inden name
van onsˀ genedˀ heeˀ den hertoge cortelinge gedaen heeft
opgheerde vanden vekenˀ van dat de selve gheert
voirmaels sekeˀ handelinge soude hebben gehadt met
machtelden trudens weduwe meester joerdens wilen
claes die ontstaect wert ende tegen hueˀn wille
gefortcheert van ruelen wijlen van ijseˀn ende
hadde de selve gheert den selven ruelen enˀ zijn
medeplegen ende oic de selve machtelt diese bij hen
hielden tegen hueˀn wille ende danck als de selve meyeˀ
verhaelde gehuyst ende gehooft ende hulpen de coˀposicie
maken met sekeˀn soˀmen van gelde dat de selve
machtelt van hen outquam welc gelt noch eensdeels
was in zijneˀ handen tendeˀnde de selve meyeˀ ende
concludeˀnde nae sekeˀ kinnessen ende claernissen die
de voirsˀ gheert selve de voirsˀ nachtelt oic ende een
gielijs de kempeneˀ medeplegeˀ des voirsˀ wilen
ruelens nu te bruessel gevangen sittenˀ voir sekeˀ
coˀmissarˀ ons genedˀ heeˀn shertogen voirgˀ hier af
gedaen hebben nae grootheyt der saken ende nae
de rechten ende pˀvilegien vandˀ lande hier af zijnde
dair af de selve meyeˀ pˀnteerde soe vele te doen
blijken dat billiken in rechte genoech soude wesen
dat de voirsˀ gheert hier om bij hem als officˀ
soude werden geleecht ter questien ende scharpoer
examinacien ende dat hem dat bijden geden
voirgerˀ ende meer andeˀn die hij int langhe
verhaelde om ter selver sijndˀ conclusien te comen
sculdich waeˀ voˀnislijc toegewesen te werden dair
tegen de voirsˀ gheert hem verantwerdenˀ exhibeerde
een seker acte geteykent bij meester janne stoep
die in den rechte gelesen wart hier geisereert